open-index/open-wikipedia-markdown huggingface dataset:
Amphiprion

* *[[Amphiprion akallopisos|A. akallopisos]]*
* *[[Amphiprion akindynos|A. akindynos]]*
* *[[Amphiprion allardi|A. allardi]]*
* *[[Amphiprion bicinctus|A. bicinctus]]*
* *[[Amphiprion chagosensis|A. chagosensis]]*
* *[[Amphiprion chrysogaster|A. chrysogaster]]*
* *[[Amphiprion chrysopterus|A. chrysopterus]]*
* *[[Amphiprion clarkii|A. clarkii]]*
* *[[Amphiprion ephippium|A. ephippium]]*
* *[[Amphiprion frenatus|A. frenatus]]*
* *[[Amphiprion fuscocaudatus|A. fuscocaudatus]]*
* *[[Amphiprion latezonatus|A. latezonatus]]*
* *[[Amphiprion latifasciatus|A. latifasciatus]]*
* *[[Amphiprion leucokranos|A. leucokranos]]*
* *[[Amphiprion mccullochi|A. mccullochi]]*
* *[[Amphiprion melanopus|A. melanopus]]*
* *[[Amphiprion nigripes|A. nigripes]]*
* *[[Amphiprion ocellaris|A. ocellaris]]*
* *[[Amphiprion omanensis|A. omanensis]]*
* *[[Amphiprion percula|A. percula]]*
* *[[Amphiprion perideraion|A. perideraion]]*
* *[[Amphiprion polymnus|A. polymnus]]*
* *[[Amphiprion rubrocinctus|A. rubrocinctus]]*
* *[[Amphiprion sandaracinos|A. sandaracinos]]*
* *[[Amphiprion sebae|A. sebae]]*
* *[[Amphiprion thiellei|A. thiellei]]*
* *[[Amphiprion tricinctus|A. tricinctus]]* 
 

***Amphiprion*** er en gruppe klovnefisker som lever blant sjøanemoner på korallrev.

## Eksterne lenker
*
Estoril

**Estoril** er en by i Portugal ved Atlanterhavskysten omkring 25 km vest for hovedstaden Lisboa. Turisme er en viktig næring og byen er kjent for sitt kasino. 

Estoril er en av Portugals kjente badebyer. Nabobyen Cascais er også en populær badeby. Området omtales som Portugals riviera. Behagelig klima var en viktig grunn til at stedet ble populært. Reiselivet ble utviklet særlig i første halvdel av 1900-tallet og hadde da et fasjonabelt preg. 

Estoril-avtalen ble signert i byen i 15. mai 1991 og la grunnlaget for UNAVEM II som skulle gi en fredelig utvikling i Angola.

## Klima
Området har middelhavsklima med tørre, varme somre og regn i vinterhalvåret (Köppen type Csa). Området er påvirket av havet med somre som er mindre varme enn det indre av Alentejo og vintre som er mildere enn de indre områdene. Det er nesten aldri frost. Lisboa har omtrent 700 mm nedbør årlig, det er litt mindre nedbør ved kysten.

## Kongelige i eksil
Etter andre verdenskrig og krigsfangenskap hos de allierte slo Ungarns avsatte riksforstander Miklós Horthy seg ned i Estoril med sin familie. Den spanske tronpretendenten Juan, greve av Barcelona slo seg ned i Estoril i 1946. Juan Carlos familie bodde for en stor del i eksil i Estoril (Juan Carlos selv bodde dels i Sveits og Spania for å ta utdanning) og hans søster Margarita har en eiendom der. Umberto II forlot Italia til fordel for Estoril da italierne stemte for å bli republikk. Carol II av Romania slo seg etter andre verdenskrig ned i Estoril. Erkehertug Josef Franz av Østerrike og Ungarn bodde Estoril. Byen ble på den tiden omtalt som "Europas kongelige likhus".
## Referanser
Den blå karfunkel

***Den blå karfunkel*** er den syvende av i alt 56 kriminalnoveller som Arthur Conan Doyle skrev om sin geniale detektiv Sherlock Holmes, som løser mysterier ved bruk av deduksjon. Vi ser historien i gjennom hans alltid trofaste følgesvenn Dr. Watson. Historien ble først publisert i *[[Strand Magazine]]* i januar 1892, og den foregår rundt jul, nærmere bestemt 3. juledags morgen.

## Ekstern lenke
Venice Cup

**Venice Cup** er navnet på verdensmesterskapet for nasjonslag for kvinner i bridge. Det har fått sitt navn etter den første turneringen som ble arrangert i Venezia (Venice) i 1974. Turneringen blir arrangert annenhvert år parallelt med Bermuda Bowl som er det åpne verdensmesterskapet for nasjonslag i bridge. 

Turneringen arrangeres med samme antall lag (22) som i Bermuda Bowl, og gjennomføringen av turneringen er også den samme, bortsett fra at finalen spilles med 96 spill.

Samtidig, og på samme sted arrangeres også Senior Bowl.

Den 16. mesterskapet ble arrangert i Shanghai, Kina mellom 30. september og 13. oktober samtidig med det 38. Bermuda Bowl. USA vant turnering og tok dermed sin tiende seier i Venice Cup. 

## Vinnere Venice Cup 1974-2007
From the Darkest Past

***From the Darkest Past*** er et bootleg-album fra det norske black metal bandet Mayhem.
Dette albumet inneholder akkurat de samme låtene som på *[[De Mysteriis Dom Sathanas]]*-albumet, men uten vokal, fordi disse sangene var kun øvingslåter for innspillingen *[[De Mysteriis Dom Sathanas]]*.

## Sporliste
#«Freezing Moon»
#«Pagan Fears»
#«Buried By Time and Dust»
#«Life Eternal»
#«Funeral Fog»
#«Cursed In Eternity»
#«De mysteriis dom Sathanas»

## Artister
*Euronymous &ndash; Gitar
*Varg Vikernes &ndash; Bass
*Hellhammer &ndash; Trommer

## Kilder
*
Junge Welt

***Junge Welt*** er en tysk dagsavis som utgis i Berlin. Den oppgir seg å være en sosialistisk og marxistisk dagsavis. Avisen ble grunnlagt i den sovjetiske okkupasjonssonen (SBZ) i Tyskland 12. februar 1947, og var opprinnelig sentralorgan for den kommunistiske masseorganisasjonen Freie Deutsche Jugend. I 2016 hadde avisen trolig et opplag på fra 16 000 til 20 000.

## Historie
I DDR-tiden hadde Junge Welt et stort opplag på omtrent 1,6 millioner ved kommunistregimets sammenbrudd. 

Etter DDRs sammenbrudd ble avisen overtatt av private og opplagstallene falt raskt. I 1994 forsøkte Hermann Gremliza, en kjent aktør på den venstreekstreme scene, og utgiver av det antityske tidsskriftet *[[Konkret (tidsskrift)|Konkret]]*, å reetablere Junge Welt. Driften ble imidlertid stanset igjen av eierne i april 1995. En del av redaksjonen valgte å fortsette å utgi avisen i egen regi, men sidetallet ble halvert til 16 sider. I 1997 kom det til konflikter i avisen og de fleste medarbeiderne okkuperte redaksjonslokalene etter at sjefredaktøren var blitt avsatt av foretakets leder. Under okkupasjonen utga forretningsføreren og tre redaktører som var lojale mot ham nødutgaver. Resten av redaksjonen grunnla motprosjektet *[[Jungle World]]*, som fortsatt eksisterer som en antitysk avis.

Det finnes ingen bekreftede opplagstall for Junge Welt, ettersom avisen ikke lar uavhengige undersøke dette. Opplysninger om opplaget går fra 16 000 til 20&nbsp;000.

## Kommentarer
Der Spiegel og Die Welt kritiserer *Junge Welt* for å være et samlingssted for Stasiveteraner.

## Overvåkning
Bundesamt für Verfassungsschutz overvåker Junge Welt og beskriver avisen som venstreekstrem, og «et betydningsfullt printmedium i den venstreekstreme sfæren». Bundesamt für Verfassungsschutz slår videre fast at avisen har en «tradisjonell kommunistisk innretning og propagerer opprettelsen av et sosialistisk samfunn». Videre slås det fast at publikasjonen tar til orde for bruk av vold.

## Referanser

*
Geir Helgemo

**Geir Helgemo** (født 14. februar 1970 på Vinstra) er en norsk profesjonell bridgespiller.

Helgemo ble verdensmester i lag i 2007 sammen med Boye Brogeland, Glenn Grøtheim, Tor Helness, Erik Sælensminde og Ulf Tundal da Norge vant finalen over USA i Bermuda Bowl i Shanghai. I 2008 ble han europamester. På laget spilte i tillegg til Helgemo, Terje Aa, Jørgen Molberg, Børre Lund, Boye Brogeland og Espen Lindqvist.

Han har også tre sølvmedaljer fra turneringen i 1993, 2001 og 2023 da Norge tapte finalen til henholdsvis Nederland, USA og Sveits.
VGs daglige bridgespalte ble i mange år skrevet av Helgemo.

## Priser
* Herman Trophy 1999
* The Charles H. Goren Award (Bridge Personality of the Year) 1996
* The Charles J. Solomon Award (Best Played Hand of the Year) 1997
* Digital Fountain Award (Best Played Hand of the Year) 2003
* The George Rosenkranz Romex Award (Best Bid Hand of the Year) 1999 (med Tor Helness)
* Precision Award (Best Defended Hand of the Year) 1991
* The Wei-Sender Award (Best Defended Hand of the Year) 1998

## Større seire
* Verdemsmesterskap (5)
** Bermuda Bowl (VM for nasjonslag) (1) 2007
** Rosenblum Cup (Åpent VM for lag) (1) 2006
** World Junior Pairs (1) 1995
** World Transnational Open Teams Championship (1) 2009, 2015
** World Master Individual (1) 1996
* Europeiske Mesterskap (3)
** EM for nasjonslag (2) 2008, 2012 (for Monaco)
** EM juniorlag (1) 1990
* Nordamerikanske Bridgemesterskap (12)
** Reisinger (4) 1998, 1999, 2012, 2013
** Vanderbilt (1) 2010
** Spingold (2) 2011, 2012
** Åpent Board-a-Match Lag (1) 1999
** Jacoby Open Swiss Teams (2) 1997, 2005
** Blue Ribbon Pairs (1) 2003
** Open Pairs I (1) 1998
* Nordiske Mesterskap (3)
** Nordisk Åpen klasse (1) 2003
** Nordisk Junior (1) 1989
** Nordisk Yngre Junior (1) 1987
* Norske Mesterskap (37)
** NM par (8) 1993, 1995, 1996, 1999, 2000, 2006, 2007, 2022
** NM for klubblag (9) 1997, 2000, 2002, 2004, 2006, 2008, 2014, 2022, 2024
** Seriemesterskap (12) 1990, 1991, 1992, 1998, 2000, 2002, 2003, 2004, 2005, 2014, 2015, 2022
** NM monrad par (1) 2022
** NM mix par (4) 1995, 2001, 2014, 2015
** NM mix lag (1) 2006
** NM junior (1) 1993

## Andre seire
* Cap Volmac World Top Invitational Pairs (2) 1994, 1996
* Cap Gemini Ernst & Young World Top Invitational Pairs (1) 2002
* Macallan Invitational Pairs (2) 1998, 1999
* Politiken World Pairs (1) 1997
* Hecht Cup (1) 2006
* Generali World Masters Individual (1) 1996
* Cavendish Invitational Teams (1) 2010

## Større andreplasser
* Bermuda Bowl (3) 1993, 2001, 2013 (For Monaco), 2023
* Rosenblum Cup (1) 2014
* Vanderbilt Trophy (1) 2016
* VM mixlag (1) 2022
* VM Junior Lag (1) 1993
* Europamesterskap (2)
** EM for nasjonslag (2) 2001, 2014 (For Monaco)
* Nordamerikanske Bridgemesterskap (5)
** Master Mixed Teams (1) 1998
** Blue Ribbon Pairs (1) 1997
** Life Master Pairs (2) 1996, 1997
** Open Pairs I (1) 1997

## Andre andreplasser
* Buffett Cup (1) 2006
* World Mind Sports Games Individual (1) 2008
* Cavendish Invitational Pairs (1) 2010

## Referanser
Some of Us Will Make It

***Some of Us Will Make It*** er Morten Abels femte soloalbum og ble utgitt i 2006. Albumets første singel og mest kjente låt var «Big Brother». Den andre singelen var «Stars».

## Sporliste

# «Swim Like a Fish»
# «Big Brother»
# «Rather Be Lonely»
# «River Phoenix»
# «Stars»
# «Such a Pain»
# «Some of Us Will Make It»
# «You Can Come»
# «Walk Back Home»
# «Down and Out»
# «Waiting at the Gate»
Terje Aa

**Terje Aa** (født 16. mars 1961) er en  norsk bridgespiller. 

Aa har vunnet tre sølvmedaljer (1993,2001 og 2023) og to bronsemedaljer (2019 og 2022) i verdensmesterskapet for nasjonslag i bridge. 

Aa ble Europamester for nasjonslag i bridge i 2008 (Pau, Frankrike), i 2018 (Oostende, Belgia) og 2023 (Herning, Danmark). Han har per 2018 22 norgesmestertitler.  

## Referanser
Hoboken

:*Hoboken er også navnet på en by i New Jersey: [[Hoboken (New Jersey)]]*
**Hoboken** er et distrikt i Antwerpen og den flamske regionen i Belgia. Det totale området er på 10,67 km² og har en befolkning på 34&nbsp;443 innbyggere (2006).

*Den 1. januar 1983 ble Hoboken med syv andre kommuner (Antwerpen, Berchem, Borgerhout, Deurne, Ekeren, Merksem og Wilrijk) del av en storby (Antwerpen). Alle de tidligere landsbyene ble distrikter av Antwerpen.
## Eksterne lenker
*
Utsira vindpark

**Utsira vindpark** er et vindkraftverk på Utsira, 18&nbsp;km vest for Haugesund, etablert i 2004 av Norsk Hydro (i dag en del av Equinor) og Enercon. Kraftverket består av to vindturbiner på 600 kW hver. Den første ble installert i 2004, den andre i 2010.

Anlegget ble etablert som et vindkraftverk med hydrogenlagring, for å demonstrere hvordan isolerte samfunn kunne bli selvforsynte med fornybar energi. I perioder med god vind, kunne overskuddskraft fra vindturbinene brukes til å produsere hydrogen fra vann gjennom elektrolyse, som kunne lagres i trykktanker. Når vindturbinene ikke kunne produsere strøm på grunn av for lite eller for mye vind, kunne strøm i stedet produseres fra forbrenning av lagret hydrogen. I 2010 ble hydrogenprosjektet avviklet, men vindturbinene ble stående, og i september 2011 ble de overtatt av Solvind.

Vindturbinene er to E-40 fra den tyske produsenten Enercon GmbH med 600 kW, 46 m navhøyde og 44 m rotor. De ble bragt til Utsira med Statkrafts spesialskip M/S Elektron.

Hydrogenproduksjon foregikk i en elektrolysør fra NHEL, som kunne produsere opptil 10 Sm³/h. Hydrogengassen ble komprimert til 200 bar, og lagret i en tank som kunne holde 2400 Sm³. For kraftproduksjon fra hydrogen, ble det installert en 10&nbsp;kW PEM-brenselcelle og en 55&nbsp;kW forbrenningsmotor, noe som skulle kunne dekke strømforbruket til de ti husholdningene på øya. Det oppsto imidlertid ulike problemer med brenselcellen, og holdbarheten var også dårlig, noe som gjorde at den samlet var i drift i under 100 timer. Forbrenningsmotoren fungerte bedre, men måtte erstattes i 2009 etter et sammenbrudd.

En studie gjort over perioden 1.–30. mars 2007, viste at systemet gjorde øya 100 % selvforsynt med strøm omtrent 65 % av tiden, mens studier over lengre tid viste at selvforsyning ble oppnådd rundt 50 % av tiden. Resten av tiden måtte strøm trekkes fra sjøkabelen til land. I mars 2007 produserte vindturbinene i snitt 53&nbsp;kW. Systemeffektiviteten for hydrogenproduksjon lå på 53 %. Selve elektrolysøren hadde en effektivitet på 73 %, men i tillegg kom tap fra transformator, hydrogenkompressor og annet (vannpumper, tørking, avoksidering, kjøling, etc.). Effektiviteten på hydrogenforbrenning lå på 17–18 %, noe som kunne vært kraftig forbedret med en god brenselcelle.

## Referanser


## Eksterne lenker
*
* NVE vindkraftverk
Arnold Schölzel

**Arnold Angelus Schölzel** (født 21. oktober 1947 i Bremen) er en tidligere tysk angiver for Stasi og nå redaktør i avisen *[[Junge Welt]]*.

Han vokste opp i Vest-Tyskland. I 1967 deserterte han fra det tyske forsvaret og reiste til DDR. Der fikk han ledende og privilegerte posisjoner i det kommunistiske systemet.

Han ble rekruttert som angiver (*[[Inoffizieller Mitarbeiter]]*) for Stasi under dekknavnet «André Holzer». Blant annet infiltrerte han en opposisjonell gruppe ved Humboldt-universitetet, og utleverte sine studiekamerater til kommunistregimet. Blant ofrene for hans angiveri var borgerrettsforkjemperen Wolfgang Templin.

Stefan Wolle i Forschungsverbund SED-Staat ved Freie Universität Berlin beskriver Schölzel som  en svært ivrig angiver, «som med stor perfiditet utleverer mennesker han blir kjent med». I 1991 ble Schölzel suspendert og i 1994 oppsagt fra sin universitetsstilling som følge av sin angivervirksomhet.

Schölzels angiverkarriere blir grundig dokumentert i filmen *Verraten – sechs Freunde und ein Spitzel*, som ble sendt av ARD i 2007.

Schölzel ble føljetongredaktør i *Junge Welt* i 1997, og overtok som sjefredaktør i februar 2000. Den venstreekstreme avisen står på observasjonslisten til Bundesamt für Verfassungsschutz, og gjelder som samlingssted for Stasiveteraner.

## Referanser


## Eksterne lenker
*
Den latinske myntunion

**Den latinske myntunionen** (**LMU**) var en valutaunion som hadde som formål å samle flere europeiske lands valuta til en felles valuta. Myntunionen ble etablert i 1865 og opphørte i 1927.

Den latinske myntunionen ble etablert 23. desember 1865 etter at Frankrike, Belgia, Italia og Sveits undertegnet en konvensjon hvor de forpliktet seg til å endre sin nasjonale valuta til en standard på 4,5 gram sølv eller 0,290322 gram gull (i forholdet 15,5:1). I tillegg skulle valutaene fritt kunne veksles mellom hverandre til samme kurs. Myntunionen trådte i kraft 1. august 1866. I 1868 sluttet Spania og Hellas seg til myntunionen og Romania, Østerrike-Ungarn, Bulgaria, Venezuela, Serbia, Montenegro, San Marino og Kirkestaten kom til i 1889. I 1904 sluttet Dansk Vestindia seg til myntstandarden, men ble ikke medlem av Den latinske myntunionen.

## Referanser

## Litteratur
*  
* Pollard, John F. 2005. *Money and the Rise of the Modern Papacy: Financing the Vatican, 1850–1950*. Cambridge University Press.

## Eksterne lenker
*  Grand-dad of today's Euro: The Latin Monetary Union (1865-1927)
*  Coins of the Latin Monetary Union: 1865 - 1926
In Memorium

***In Memorium*** er et bootleg-album av det norske black metal bandet Mayhem.

## Sporliste
# «Pure Fucking Armageddon»
# «Funeral Fog»
# «Freezing Moon»
# «Buried By Time & Dust»
# «Deathcrush»
# «Chainsaw Gutsfuck»
# «Necrolust»
# «Intro»
# «Buried By Time And Dust»
# «Life Eternal»
# «From The Dark Past»
# «Cursed In Eternity»
# «De Mysteriis Dom Sathanas»
# «Freezing Moon»
# «Funeral Fog»

## Medlemmer
*Euronymous &ndash; Gitar
*Hellhammer &ndash; Trommer
*Necrobutcher &ndash; Bass (i spor 1 til 7)
*Varg Vikernes &ndash; Bass (i spor 9 til 13)
*Dead &ndash; Vokal (i spor 1 til 7)
*Stian Occultus &ndash; Vokal og bass (i spor 14 og 15)

## Kilder
*
Innoshima-broen

**Innoshima-broen** er en hengebro i Japan som binder sammen øyene Mukaishima og Innoshima. Den er en del av den 59&nbsp;km lange Nishiseto-motorveien som binder sammen de to hovedøyene Honshū og Shikoku. Broen har en total lengde på  meter og hovedspennet er 770 meter og høyden på toppen av bropilarene er 145 meter. Broen ble åpnet i 1983.

## Eksterne lenker
* Honshu-Shikoku Bridge Expressway Company Limited – Besøkt 24. mars 2008.
* Structurae om Innoshima-broen - Besøkt 24. mars 2008.
Kong

**Kong** kan vise til:

*Kong – foranstilt bruk av tittelen konge, eks: Kong Harald
*Kong – et annet ord for verkebyll eller Pilonidalcyste
*Kong (navn) – et asiatisk navn
*Kong (by) – en by i Elfenbenskysten
*Kong-riket – en tidligere stat i Vest-Afrika (1710–1895)
*King Kong – hovedfigur i filmene med samme navn
Georg Nolte

**Georg Nolte** (født 1959) er en tysk jurist og professor i offentlig rett, folkerett og Europarett ved Humboldt-Universität i Berlin. Han er også medlem av FNs folkerettskommisjon.

Han er sønn av den kjente historieprofessoren Ernst Nolte, og studerte jus ved Freie Universität Berlin og universitetet i Genève. Etter studiet arbeidet han i vitenskapelige stillinger ved Freie Universität Berlin og Universität Heidelberg, der han tok doktorgraden. Etter et forskningsopphold ved School of Law ved New York University kom han tilbake til universitetet i Heidelberg. I 1998 ble han gift med Elena Borovkova.

Han habiliterte seg med avhandlingen *Eingreifen auf Einladung* i 1998, og ble samme år knyttet til Universität Regensburg. I 1999 ble han professor ved Georg-August-Universität Göttingen. 

I desember 2004 overtok han en lærestol i München. Han ble innvalgt i FNs folkerettskommisjon i januar 2007.

## Publikasjoner (utvalg)

* Beleidigungsschutz in der freiheitlichen Demokratie – Eine vergleichende Untersuchung zur Rechtslage in der Bundesrepublik Deutschland, den Vereinigten Staaten von Amerika sowie nach der Europäischen Menschenrechtskonvention, (Beiträge zum ausländischen öffentlichen Recht und Völkerrecht, Bd. 105), Berlin (Springer Verlag) 1992

* Eingreifen auf Einladung – Zur völkerrechtlichen Zulässigkeit des Einsatzes fremder Truppen im internen Konflikt auf Einladung der Regierung (Beiträge zum ausländischen öffentlichen Recht und Völkerrecht, Bd. 136), Berlin (Springer Verlag) 1999

* Europäische Wehrrechtssysteme – Ein Vergleich der Rechtsordnungen Belgiens, Dänemarks, Deutschlands, Frankreichs, Luxemburgs, der Niederlande, Polens, Spaniens und des Vereinigten Königreichs (Forum Innere Führung, Bd. 17), Baden-Baden (Nomos-Verlagsgesellschaft) 2002 (mit Heike Krieger)

* United States Hegemony and the Foundations of International Law, Cambridge (Cambridge University Press) 2003 (med Michael Byers)

## Referanser


## Eksterne lenker

* 
* Institut für Internationales Recht der LMU München
Fulbright-programmet

**Fulbright-programmet**, også kjent som **Fulbright-Hays-programmet**, er et sentralt stipendprogram (*Fulbright Fellowships* og *Fulbright Scholarships*) som ble grunnlagt av senator William Fulbright og finansiert og administrert av Utenriksdepartementet i USA, regjeringer i andre land og private interesser. Programmet ble etablert for å øke gjensidig forståelse mellom folk i USA og andre land gjennom utveksling av personer, ideer og kunnskaper. 

Frem til 2013 hadde over 325&nbsp;400 personer; 122&nbsp;800 fra USA og 202&nbsp;600 fra over 155 land deltatt i programmet. I alt 53 Fulbrightstipendiater har mottatt Nobelprisen og 82 har vunnet Pulitzerprisen.

## Fulbright Norge
Den 29. mai 1946 signerte Norges daværende utenriksminister Halvard Lange og ambassaderåd Henry Villard ved USAs ambassade i Norge, en avtale som knyttet Norge til det internasjonale Fulbright-programmet.

I Norge administreres søknadsprosesser og andre oppgaver tilknyttet Fulbright-programmet av **The U.S.- Norway Fulbright Foundation for Educational Exchange**, til daglig omtalt som Fulbright Norge/Fulbright Norway. 

### Administrative ledere (utvalg)
Per 2019 var Petter Næss daglig leder i Fulbright Norge.

Fra 1.&nbsp;august 2024 er Curt Rice organisasjonens administrative leder i Norge.

## Referanser


## Eksterne lenker
* 
* 
*  Institute of International Education
Sam Raimi

**Samuel Marshall Raimi** (født 23. oktober 1959 i Royal Oak i Michigan) er en amerikansk regissør, produsent, skuespiller og manusforfatter. Han er mest kjent for regien av *[[The Evil Dead]]-* og Spider-Man-filmene.

## Utvalgt filmografi
### Regi
* 1977 *It's Murder!*
* 1977 *Within the Woods*
* 1981 *[[The Evil Dead]]* 
* 1985 *[[Crimewave]]* 
* 1987 *[[Evil Dead II]]* 
* 1990 *[[Darkman]]* 
* 1993 *[[Army of Darkness]]* 
* 1995 *[[The Quick and the Dead]]* 
* 1998 *[[A Simple Plan]]* 
* 2000 *[[The Gift (film fra 2000)|The Gift]]*
* 2002 *[[Spider-Man (film)|Spider-Man]]*
* 2004 *[[Spider-Man 2]]*
* 2007 *[[Spider-Man 3]]*
* 2009 *[[Drag Me To Hell‎]]*

### Produsent
* 1981 *[[The Evil Dead]]*
* 2005 *[[Boogeyman]]*
* 2012 *The Possession*

### Manus
* 1977 *Within the Woods*
* 1981 *The Evil Dead*

### Skuespiller
* 1977 *[[It's Murder!]]*
* 1981 *[[The Evil Dead]]*
* 1993 *[[Body Bags]]*
* 1994 *[[The Flintstones]]*
* 1995 *[[Galaxis]]*

## Referanser


## Eksterne lenker
*
Rentekammeret

**Rentekammeret** var betegnelsen for funksjonen i statsadministrasjonen som ivaretok økonomiske og materielle anliggender i Danmark-Norge og senere i Danmark. Oppgavene var knyttet til regnskapsføring, utbetalinger og innkreving av toll og skatt, i tillegg til administrasjon av statens eiendommer, herunder skog, veier og bygninger.

Rentekammeret ble i Danmark nedlagt i 1848 da oppgavene ble overdratt til de nyopprettede ministeriene, hvor Finansministeriet fikk mesteparten.

Opprinnelig var rentekammeret ledet av en rentemester og en del av Danske Kancelli, men ved innføringen av eneveldet i 1660 ble navnet endret til **skatkammerkollegiet**. Det ble da en mer selvstendig, administrativ enhet ledet av en riksskattemester.  Hannibal Sehested var den første som innehadde stillingen. I 1680 ble navnet endret tilbake til Rentekammeret.

Rentekammeret ble i årenes løp gjenstand for omorganisering etter hvert som administrasjonen ble større. Det var mange oppsplittinger av funksjonsområdene, ved for eksempel opprettelse av:
* *[[Tyske sekretariat]]* i 1699, som håndterte hertugdømmenes saker (Slesvig og Holsten)
* *[[Kommercekollegiet]]* i 1735, som håndterede handelssaker
* *[[Vestindisk-guineisk Rente- samt Generaltoldkammer]]* i 1760, som overtok tollsaker samt saker vedrørende Dansk Vestindia
* *[[Overskattedirektionen]]* i 1762, som håndterte statens gjeld
* *[[Generallandvæsenskollegiet]]* i 1768, som tok seg av landbruk og veier.

## Eksterne lenker
* Rentekammeret på Arkivportalen
*  Rigsarkivet: Rentekammeret danske afdeling 1660-1848
Ocho Ríos

**Ocho Ríos** (spansk for *Åtte elver*) er en by på Jamaicas nordkyst, den ligger i Saint Ann Parish og er et populært turiststed og destinasjon for cruiseskip.
A Tribute to the Black Emperors

***A Tribute to the Black Emperors*** er et bootleg-album utgitt i 1994 til ære for Dead, Morbid og Mayhems avdøde vokalist. Sporene på albumet er ikke sjeldene, men det er derimot albumet. 

## Sporliste
**[[CD]]-versjonen:**
* Morbid side:
#«My Dark Subconscious»
#«Wings of Funeral»
#«From The Drak»
#«Disgusting Semla»
* Mayhem side:
#«The Freezing Moon»
#«Necrolust»
#«Funeral Fog» 

**[[LP]]-versjonen**
* Morbid side:
#«My Dark Subconscious»
#«Wings of Funeral»
#«From The Drak»
#«Disgusting Semla»
#«Death Execution»
* Mayhem side:
#«The Freezing Moon»
#«Necrolust»
#«Funeral Fog» 
#«Carnage»

## Eksterne lenker
Purist

**Purist** (fra latin *pūrus* = *ren*) er en person som ønsker at et bestemt emne skal forbli tro til sin kjerne og fri fra forfalskninger eller påvirkninger som tynner ut kjernen. Begrepet kan bli brukt om nær sagt hvert eneste emne, og kan bli brukt på en selv eller på andre. Bruken av begrepet kan være enten nedlatende eller som en kompliment, avhengig av sammenhengen. Ettersom benevnelsen avhenger av subjektive forestillinger om hva som er «rent» i motsetning til «utvasket» eller «forfalskninger» er det ikke alltid klart om begrepet purist kan benyttes om en person eller ikke.

Eksempelvis kan en *språklig purist* være motstander av at enten utenlandske ord eller fremmedord kommer inn i morsmålet.

## Etymologi
Begrepet *purist* og *[[purisme]]* kommer fra det latinske begrepet *pūrus* som betyr *ren*, og som igjen slektet på sanskrit *pūtás*, renset. Ordet nådde engelsk via det gammelfranske *pur*.

## Andre betydninger
Innenfor kunsten var det en kunststil kalt for purisme som ble utviklet i Frankrike tidlig på 1900-tallet, karakterisert av enkle geometriske former og bilder, som ble karakterisert purisme og som avviste kubismen.

## Se også
* Purisme (i kunst)
IPod touch

**iPod touch** er en musikkspiller som hører til iPod-serien. Den produseres og selges av Apple. iPod touch ble lansert i august 2007 av Steve Jobs (tidligere direktør i Apple). Skjermen fungerer slik at den alltid er vannrett, alt etter hvilken vei enheten er lagt. iPod touch er av utseende veldig lik iPhone og de kjører også samme operativsystem: iOS.

iPod touch støtter også kjøring av flere oppgaver samtidig, så brukere kan lese en nettside samtidig som de laster ned e-post i bakgrunnen over wi-fi.

## Spesifikasjoner
* Kjører iOS
** Safari nettleser (Kan bruke andre nettlesere lastet ned fra App Store)
* Bredformat-skjerm, video og bildefunksjonalitet
** iPod-delen støtter «Cover Flow»-grensesnittet og 3D-effekter
* Multitouchskjerm (to knapper, «home»,«sleep» )
** Stort skjermtastatur QWERTY
** To fingre brukes til rulling, panorering, forstørring og forminskning
* Innebygd oppladbart batteri med opp til 300 timer standby, 5-6 timers «tung bruk» (samtaler, video, nettlesing,programmer eller spill) eller 36 timers musikkavspilling

## Modeller

## Programmer på iPod touch

## Referanser

## Se også
* iPhone
* Apple TV
* iPod
## Eksterne lenker
*
Eliza Dushku

**Eliza Patricia Dushku** (født 30. desember 1980 i Boston i Massachusetts) er en amerikansk skuespiller.

Faren hennes innvandret fra Albania. I 2006 var hun på besøk i Albania hjembyen til faren. Hun ble personlig invitert av den albanske statsministeren, Sali Berisha. Mens hun var der var hun også på besøk i Kosovo der hun tatoverte den albanske ørnen bak nakken.

Dushku er kjent for sin rolle som Faith i TV-serien Buffy, vampyrenes skrekk. Hun hadde også hovedrollen i TV-serien Tru Calling. Hun har dessuten spilt i filmene *[[True Lies]]* (1994), *[[Bring It On]]* (1999) og *[[Wrong Turn]]* (2003).

## Referanser


## Eksterne lenker
* 
*
Clarendon Parish

**Clarendon Parish** er et av Jamaicas fjorten parishes (fylker). Det ligger i sør og grenser mot fylkene Manchester i vest, Trelawny i nord og Saint Catherine i øst. Det grenser også mot Det karibiske hav i sør.

Clarendon Parish' areal er 1&nbsp;196 km² og 245 056 innbyggere ved folketellingen i 2011. Fylkets administrasjonssenter er byen May Pen.

## Referanser


## Eksterne lenker
*
Liste over orkaner

**Liste over orkaner**

## Atlanterhavet

### Sortert etter vindstyrke

### Sortert etter skadeverk

### Sortert etter antall døde

## Referanser
Saint Andrew Parish (Jamaica)

**Saint Andrew Parish** er et av Jamaicas fjorten parishes (fylker). Det ligger i sør og grenser mot fylkene Saint Catherine i vest, Saint Mary i nord,  Portland i nordøst, Saint Thomas i øst og Kingston i sør. Det grenser også mot Det karibiske hav i sør.

Saint Andrew Parish' areal er 431 km² og  573 061 innbyggere ved folketellingen i 2011. Fylkets administrasjonssenter er byen Half Way Tree.

## Referanser
Saint Thomas Parish (Jamaica)

**Saint Thomas Parish** er et av Jamaicas parishes (fylker). Det ligger i sørøst og grenser mot fylkene Saint Andrew i vest og Portland i nord. Det grenser også mot Det karibiske hav i sør og øst.

Saint Thomas Parish' areal er 743 km² og 93 902innbyggere ved folketellingen i 2011. Fylkets administrasjonssenter er byen Morant Bay.

## Referanser


## Eksterne lenker
*
Saint Elizabeth Parish

**Saint Elizabeth Parish** er et av Jamaicas fjorten parishes (fylker). Det ligger i sørvest og grenser mot fylkene Westmoreland i nordvest, Saint James og Trelawny i nord og Manchester i øst. Det grenser også mot Det karibiske hav i sørvest og sør.

Saint Elizabeth Parish' areal er 1 212 km² og  150 199 innbyggere ved folketellingen i 2011. Fylkets administrasjonssenter er byen Black River.

## Referanser


## Eksterne lenker
*
Purisme

**Purisme** var i kunsten en form for kubisme som ble fremmet av den franske maleren Amédée Ozenfant og arkitekten Charles-Edouard Jeanneret (Le Corbusier). Kunstretningen ble teoretisert av dem begge i boken *Après le Cubisme* (1918).

De to motsatte seg utviklingen i kubistisk kunst, spesielt dekorative elementer, og ønsket en tilbakevending til mer grunnleggende former inspirert av moderne maskineri. For dem var det gylne snitt den ideelle form, noe som er reflektert i deres arbeider. Purismens teori er fremmet i boken *La peinture moderne*, (Paris, 1925), skrevet sammen av de to, og senere utgitt på engelsk som *The Foundations of Modern Art*. Hensikten var å trekke klart og objektivt de riktige konklusjonene ut fra kubismen og gjenopprette kunstens forestillende natur. Bevegelsen, som varte hovedsakelig i syv år, fikk internasjonal oppmerksomhet gjennom Le Corbusiers arkitektur.

Den tsjekkiske arkitekten og maleren Bedřich Feuerstein var også påvirket av purismen, noe også en gruppe av estiske kunstnere i Tallinn var, «Eesti Kunstnike Rühm». De mest betydningsfulle medlemmene i denne gruppen var Arnold Akberg, Mart Laarman, Henrik Olvi, og Juhan Raudsepp. Deres tidsskrift , «Uue Kunsti Raamat», eller «Boken om ny kunst», kom i 1928 og var sterkt påvirket av tidsskriftet «L'Esprit Nouveau» og den franske purismens opprop om fornuft og orden. I Sverige ble purismen fremmet av blant annet av maleren Torsten Jovinge.
Munnrugende kampfisk

**Munnrugende kampfisk** er en art i gruppen kampfisker. 
Den blir opptil 12&nbsp;cm lang, og med typisk *Betta*-form. Noen individer har mørke og lyse striper på flankene.

Den foretrekker klart, bløtt, surt vann med en temperatur på 24‒28&nbsp;°C. Den holder til under overhengende vegetasjon og blant røtter og blader under vann. Den er en av de munnrugende kampfiskartene.

Da mygglarver er naturlig føde for denne fisken, har den blitt brukt til myggkontroll.
## Eksterne lenker
*
Christiania Skiklub

**Christiania Skiklub** (stiftet 17. februar 1877 i Oslo) er en av Norges eldste skiklubber.

Christiania Skiklub var arrangør av de første Husebyrennene i 1879 og 1881. Klubben stod også bak initiativet til dannelsen av Foreningen til Ski-Idrettens Fremme (Skiforeningen) i 1883. Skiforeningen tok over som arrangør av Husebyrennet fra 1891 og flyttet dem til Holmenkollen, hvor det ble starten på de tradisjonelle Holmenkollrennene. 

I 1884 bygde klubben verdens første skihytte på Frønsvollen i Nordmarka. Den ble innviet i februar 1885.
Christiania Skiklub regnes som verdens eldste skiklubb som kun har hatt skiidrett som formål og som har hatt uforandret navn siden stiftelsen. Klubben har blitt omtalt som verdens eldste skiklubb, men dette er Trysilgutten stiftet 20. mai 1861.  Også Oddersjaa Ski- og Skøyteklubb i Kristiansand er eldre (1875), og i Trondheim etablerte man Trondhjems Skiløberforening samme året (1877).

Klubbens første leder var Olaf Petersen og medlemmer ble man kun ved invitasjon, ikke flere enn 50. Andre medstiftere var 
forfatteren Oluf Vilhelm Falck-Ytter, skipsreder Thomas Nicolay Fearnley (formann 1884–1927 og sentral i Christiania Jægerklub) og Ferdinand Julian Egeberg (innstiftet Egebergs Ærespris 1919). Stifter av DNT Thomas J. Heftye ble invitert inn som æresmedlem i 1879 (festet bort tomt til Frønsvollen). Tidlige medlemmer var også slottsforvalter Hjalmar Welhaven (formann i Christiania Roklub), fabrikkeier Nicolai Andresen, arkitekt Adolf Schirmer og brødrene Trygve og Halfred Klingenberg. Etterhvert tilkom også kjente medlemmer som 
Fridtjof Nansen og Axel Heiberg. Av klubbens mange  formenn nevnes ellers
Johan Steen,
Christian Ludvig Jensen,
major Kaare S. Klingenberg (1950-59),
Georg Harbitz (i 1977-87),
Kristian A. Arnesen (1987-97),
Arne Damm (1997–2000), Rolf H. Mathiesen 2000-06, Sigurd Astrup (2006-11), Anders Opdal (2011-15), Mathias Martinsen (2015-25). 
Fra 2025 ledes klubben av Pål V. Schage.

## Referanser


## Litteratur
*
*
*
*
Portland Parish

**Portland Parish** er et av Jamaicas fjorten parishes (fylker). Det ligger i nordøst og grenser mot fylkene Saint Andrew i sørvest, Saint Mary i vest og Saint Thomas i sør. Det grenser også mot Det karibiske hav i nord og øst.

Portland Parish' areal er 814 km² og  81 730 innbyggere ved folketellingen i 2011. Fylkets administrasjonssenter er byen Port Antonio.

## Referanser


## Eksterne lenker
*
Saint Mary Parish (Jamaica)

**Saint Mary Parish** er et av Jamaicas fjorten parishes (fylker). Det ligger i nordøst og grenser mot fylkene Portland i øst, Saint Andrew i sør, Saint Catherine i sørvest og Saint Ann i vest. Det grenser også mot Det karibiske hav i nord.

Saint Mary Parish' areal er 611 km² og 113 595 innbyggere ved folketellingen i 2011. Fylkets administrasjonssenter er byen Port Maria.

## Referanser


## Eksterne lenker
*
Saint Ann Parish

**Saint Ann Parish** er et av Jamaicas fjorten parishes (fylker). Det ligger i nord og grenser mot fylkene Saint Mary i øst, Saint Catherine i sørøst, Clarendon i sør og Trelawny i vest. Det grenser også mot Det karibiske hav i nord.

Saint Ann Parish' areal er 1 213 km² og 172 284 innbyggere ved folketellingen i 2011. Fylkets administrasjonssenter er byen Saint Ann's Bay.

## Referanser


## Eksterne lenker
*
Saint James Parish (Jamaica)

**Saint James Parish** er et av Jamaicas fjorten parishes (fylker). Det ligger i nordvest og grenser mot fylkene Trelawny i øst, Saint Elizabeth i sør, Westmoreland i sørvest og Hanover i vest. Det grenser også mot Det karibiske hav i nord.

Saint James Parish' areal er 595 km² og hadde 183 719 innbyggere ved folketellingen i 2011. Fylkets administrasjonssenter er byen Montego Bay.

## Referanser


## Eksterne lenker
*
Westmoreland Parish

**Westmoreland Parish** er et av Jamaicas fjorten parishes (fylker). Det ligger i sørvest og grenser mot fylkene Saint James i nordøst, Saint Elizabeth i sørøst og Hanover i nord. Det grenser også mot Det karibiske hav i sør og vest.

Westmoreland Parish' areal er 807 km² og 144 075 innbyggere ved folketellingen i 2011. Fylkets administrasjonssenter er byen Savanna-la-Mar.

## Referanser


## Eksterne lenker
*
Erling Hall-Hofsø

**Erling Hall-Hofsø** (født 11. oktober 1917, død 20. mai 2010) var en norsk pressemann og politiker (A). Han var journalist og redaktør i *[[Folkeviljen]]* og leder for Harstad-kontoret til *[[Nordlys (avis)|Nordlys]]*.

Hall-Hofsø starta i *Folkeviljen*, som var Arbeiderpartiets lokalavis i Harstad, i 1946. Året etter blei han redaktør for avisa. Da den gikk sammen med *Nordlys* (Tromsø) i 1956, blei han leder for Harstad-avdelinga for denne avisa med tittel redaktør. Denne posisjonen hadde han til han gikk av med pensjon i 1987.

I 1953 ble Hall-Hofsø dømt til tre måneders fengsel i en oppsiktsvekkende rettssak. Avisa hadde omtalt en voldtektssak. Politiet bad om å få oppgitt kilden, men redaktøren nekta, trass i at han fikk flere rettspålegg om å gjøre det. Han blei til sist dømt i Høyesterett og sonte 17 dager, før kilden sjøl meldte seg for politiet. Dette var første gang kildevernet blei prøvd for en domstol i Norge.

Hall-Hofsø var også aktiv som politiker i Arbeiderpartiet. Han var med i Arbeidernes ungdomsfylkings landsstyre fra 1938 til 1945. Fra 1948 og i rundt 30 år var han med i kommunestyret, først i Sandtorg, så i Harstad. Han hadde også en periode fra 1968 i Troms fylkesting. I Harstad var han dessuten med i skolestyret i tolv år, leder i fire. I 2003 blei han æresmedlem av Arbeiderpartiet.

I 1963 var han en av initiativtakerne til Festspillene i Nord-Norge, og han var styremedlem her i de seks første åra. I 1991 fikk han Harstad bys fortjenstmedalje.

## Kilder
* Lokalhistoriewiki.no
Kingston Parish

**Kingston Parish** er et av Jamaicas fjorten parishes (fylker). Det ligger i sørøst og grenser mot fylket Saint Andrew i nord. Det grenser også mot Det karibiske hav i sør.

Kingston Parish er Jamaicas minste fylke med et areal på 22 km² og 88 801 innbyggere ved folketellingen i 2011. Fylkets administrasjonssenter er byen Kingston, som også er Jamaicas hovedstad.

## Referanser
James Jacks

**James R. Jacks** (1947–2014) var en er en amerikansk filmprodusent som produserte flere høybudsjettfilmer.

## Utvalgt filmografi
### Produsent
* 1987  *[[Raising Arizona]]*
* 1993  *[[Dazed and Confused (film)|Dazed and Confused]]*
* 1993  *[[Tombstone (film)|Tombstone]]*
* 1995  *[[Mallrats]]*
* 1996  *[[Don't Look Back]]*
* 1997  *[[The Jackal]]*
* 1999  *[[Mumien (1999)|Mumien]]*
* 2000  *[[The Gift (film fra 2000)|The Gift]]*
* 2001  *[[Down to Earth]]*
* 2001  *[[The Mummy Returns]]*
* 2002  *[[Dark Blue]]*
* 2003  *[[The Hunted]]*
* 2003  *[[The Scorpion King]]*

## Referanser


## Eksterne lenker
*
Jerry Springer

**Gerald Norman «Jerry» Springer** (født 13. februar 1944 i London, død 27. april 2023 i Chicago) var en britiskfødt amerikansk jurist, politiker og programleder. 

Han ledet TV-programmet *[[The Jerry Springer Show]]* (på senderen NBC) som hadde over 4000 episoder fra 1991 til 2018. Programmet var kjent for oppsiktsvekkende innhold og konfrontasjoner mellom deltakerne.

## Liv og virke
### Bakgrunn
Gerald Springer ble født under andre verdenskrig i en undergrunnsstasjon i London der innbyggerne hadde søkt tilflukt under tysk bombeangrep. Foreldrene Richard og Margot Springer flyktet 1939 fra den tyske byen Landsberg an der Warthe og kom til Storbritannia 9. august 1939 (tre uker før den tyske invasjonen av Polen). En fru Goldberg hadde stilt 50 pund som garanti for at Richard og Margot skulle få innreise til Storbritannia. 

Jerry Springers foreldre hadde forlatt sine gamle foreldre i Tyskland og håpet å få hentet dem ut senere. Foreldrene var tyske jøder og i alt ble 27 medlemmer av Springer-familien drept under holocaust. Bestemoren Marie Kallman ble myrdet i en gassvogn i Kulmhof i 1942. Bestemoren Selma Springer døde i Theresienstadt konsentrasjonsleir 72 år gammel. 

Jerry Springer kom til USA sammen med foreldrene og en eldre søster i 1949. De slo seg ned i Queens i New York City. Springer tok en bachelorgrad i statsvitenskap ved Tulane University i New Orleans i 1965 og ble engasjert i borgerrettsbevegelsen og antikrigsbevegelsen. Deretter ble han jurist fra Northwestern University i Chicago.

### Jurist, politisk virke
Etter juristutdanning arbeidet for Robert F. Kennedys valgkamp, og etter drapet på Kennedy begynte han i et advokatkontor i Cincinnati. Springer stilte i 1970 til valg for demokratene ved kongressvalget og oppnådde 45 % av stemmene. Han satt i bystyret (*city council*) i Cincinnati fra 1971. I 1982 forsøkte han å bli valgt til guvernør for Ohio, og kom da på tredjeplass i antall stemmer. 

Han var demokratisk borgermester i Cincinnati fra 1977 til 1978.

### Journalist, programleder
Før han fikk sitt eget program var han fjernsynsjournalist.

Han ledet TV-programmet *[[The Jerry Springer Show]]* (på NBC) som hadde over 4000 episoder fra 1991 til 2018. Programmet var kjent for oppsiktsvekkende innhold og konfrontasjoner mellom deltakerne (sikkerhetsvakter sto klare i tilfelle slagsmål i studio). *[[Variety]]* beskriver programmet som støyende og kaotisk. Programmet hadde tema som «Confront this Dominatrix» of «Lesbians Come Clean». Springer hadde ingen illusjoner om kvaliteten på programmet og sa selv at han ikke noe mot å bli kalt «grandfather of trash TV» fordi det var en treffende beskrivelse.

Han var programleder for andre og tredje sesong av *[[America’s Got Talent]]* på NBC. Han hadde flere filmroller.

Springer døde av sykdom hjemme i Chicago.

## Bibliografi
* Springer, Jerry and Laura Morton.  *Ringmaster*. St. Martin's Press, 1998.
* Springer, Jerry and Richard Dominick.  *Jerry Springers Wildest Shows Ever*.  Harper Paperbacks, 1999.

## Referanser


## Eksterne lenker
* 
* 
* 
* 
*  The Jerry Springer Show
Sandefjord videregående skole

**Sandefjord videregående skole** (**SVGS**) er Norges største videregående skole med over 2000 elever og 370 ansatte. Skolen har både studiespesialiserende og yrkesfaglige utdanningsprogram, og er sertifisert som dysleksivennlig skole. Selve skolebyggene har et samlet areal på 45 500 m2. 

Skolen ble innviet 1. august 1996 etter en samlokalisering av Sandar videregående skole, Sandefjord gymnas, Sandefjord kokk- og stuertskole og Sandefjord handelsgymnasium/skole.

## Skolens opplæringstilbud

### Studieforberedende utdanningsprogram
* Studiespesialisering International Baccalaureate (IB) 
* Studiespesialisering med toppidrett 
* Studiespesialisering med realfag 
* Studiespesialisering samfunnsfag og økonomi 
* Studiespesialisering språkfag 	 
* Kunst, design og arkitektur
* Musikk, dans og drama 
* Idrettsfag

### Yrkesfaglig utdanningsprogram
* Salg, service og reiseliv – Fire år (to år skole og to år læretid)
*Informasjonsteknologi og medieproduksjon (to år skole og to år læretid)
* Elektro og datateknologi (Elektrofag) – fire år (to år skole og to år læretid)
* Teknologi- og industrifag (Teknikk og industriell produksjon) – fire år (to år skole og to år læretid)
* Frisør, blomster, interiør og eksponeringsdesign – fire år (to år skole og to år læretid)
* Restaurant- og matfag – fire år (to år skole og to år læretid)
* Business og innovasjon med studiekompetanse og fagbrev (tidligere 4S) – fire år (består av praksis som lærling og skole delt likt)
* Helse- og oppvekstfag (to år skole og to år læretid)
* Helse- og oppvekstfag med studiekompetanse (tre år skole)

### Alternative utdanningstilbud
* Arbeids- og hverdagslivstrening
* Kombiløpet - Innføringstilbud for minoritetsspråklige elever
* Nettundervisning
* Voksenopplæring

## Rektorer
* 2025 - Toril Lislien
* 2013-2025: Harald Møller (fra Nøtterøy videregående skole)
* 2003-2005: Erik Tidemann Jørgensen
* 1996-2003: Thor Klaveness (fra Sandefjord Handelsgymnas)

## Referanser


## Kilder
Hansen, T & Ramberg, P. (2021). *Mangfold og muligheter : Historien om Norges største videregående skole.* Svgs-forlaget.

## Eksterne lenker
*Sandefjord videregående skoles hjemmesider
Bengt Holmström

**Bengt Robert Holmström** (født 18. april 1949) er *[[Paul Samuelson|Paul A. Samuelson]] Professor of Economics* ved Massachusetts Institute of Technology.  Han er finsk statsborger og tilhører den finlandssvenske minoriteten i Finland. Han ble i 2016 tildelt Sveriges Riksbanks pris i økonomisk vitenskap til minne om Alfred Nobel. 

Holmström er særlig kjent for sine arbeider om insentiver under asymmetrisk informasjon.

Holmström holdt den første Karl Borch forelesningen ved NHH i 2002.

Holmström ble i desember 2017 tildelt storkors av Finlands løves orden.

## Referanser
Galeon (båtprodusent)

**Galeon** er en polsk produsent av fritidsbåter som ble startet i 1982. Motorbåtserien heter *Galia*, mens yachtmodellene kalles *Galeon*.

## Eksterne lenker
Offisiell hjemmeside på flere språk
Robert B. Wilson

::*Denne artikkelen omhandler økonomen Robert B.Wilson. For andre med samme navn se [[Robert Wilson]]*
----

**Robert Butler Wilson** (født 1937) er en amerikansk økonom. Han er *Adams Distinguished Professor in Management, Emeritus*, ved Stanford Business School og æresdoktor ved Norges Handelshøyskole (NHH) (1986) og University of Chicago (1995). Utdannelsen har han fra Harvard University. 
Wilson ble tildelt Sveriges Riksbanks pris i økonomisk vitenskap til minne om Alfred Nobel i 2020.

Wilson er en anerkjent ekspert innen spillteori og dens anvendelser. Hans faglige bidrag omfatter blant annet markedsdesign, strategier for prissetting, auksjoner, forhandlinger, strategisk atferd og andre emner innen nærings- og informasjonsøkonomi.

Han holdt Karl Borch-forlesningen ved NHH i 2004.  Wilson har blant annet publisert artikler med Steinar Ekern som er professor ved NHH.

On the Theory of the Firm in an Economy with Incomplete Markets, Bell Journal of Economics, vol. 5, no. 1, Spring 1974, pp. 171-80 (with  Robert Wilson).

## Referanser
Robert Změlík

**Robert Změlík** (født 18. april 1969 i Prostějov) er en tidligere tsjekkisk  friidrettsutøver.

Robert Změlík fikk fjerdeplassen i tikamp under EM 1990 med 8249 poeng, og samme plassering under VM 1991 med 8379 poeng.

Under OL 1992 i Barcelona vant han tikampgullet med 8611 poeng. Změlíks sterkeste enkeltgrener var lengdehopp (over 8 meter) og 110 m hekk. Han oppnådde bestenoteringen i tikamp i mai 1992 med 8627 poeng. Han oppnådde følgende resultater i dette stevnet:

* 100 m &ndash; 10,62 (2,1&nbsp;m/s medvind
* Lengdehopp &ndash; 8,02 (0,2&nbsp;m/s medvind)
* Kulestøt &ndash; 13,93
* Høydehopp &ndash; 2,05
* 400 m &ndash; 48,73
* 110 m hekk &ndash; 14,03 (1,2&nbsp;m/s medvind)
* Diskos &ndash; 44,44
* Stavsprang &ndash; 4,90
* Spydkast &ndash; 61,26
* 1500 m &ndash; 4.24,83

## Referanser


## Eksterne lenker
*
Dan O’Brien

**Dan O'Brien** (født 18. juli 1966 i Portland, Oregon) er en amerikansk tidligere tikjemper. 

Dan O'Brien regnes som 1990-årenes fremste tikjemper. Han vant tre VM-titler på rad (Tokyo 1991, Stuttgart 1993 og Göteborg 1995. 

Som regjerende verdensmester var O'Brian skyhøy favoritt til å ta gullet i Sommer-OL 1992 i Barcelona. I USAs uttaksstevne feilet han stort i stavsprang, og endte opp uten poeng i øvelsen og kom på 11.-plass sammenlagt. Dermed ble han ikke engang med i USAs tropp til lekene i 1992. Bare uker senere satte han ny verdensrekord med 8891 poeng, og fikk sin olympiske revansj fire år senere, da han vant gull under Sommer-OL 1996 i Atlanta. 

## Referanser


## Eksterne lenker
* 
*
Fritz Kreisler

**Fritz Kreisler** (født 2. februar 1875 i Wien i Østerrike, død 29. januar 1962 i New York City) var en østerriksk-amerikansk komponist og fiolinist. Hans mest kjente verker er stykkene «Liebesleid» og «Liebesfreud» for fiolin og piano.

## Referanser


## Eksterne lenker
* 
* 
* 
* 
* Kreisler: Praeludium und Allegro – Violin Guido Rimonda, Orchestra Camerata Ducale
Tempus fugit

**Tempus fugit** er et latinsk uttrykk som betyr «tiden flykter», oftere oversatt til «tiden flyr». Det sees ofte som en inskripsjon på klokker. Uttrykket ble først brukt i et vers av lærediktet *[[Georgica]]* skrevet av den romerske poeten Vergil: *Sed fugit interea fugit irreparabile tempus*, som betyr «Men den flykter i mellomtiden; ugjenkallelig flykter tiden.» 

Uttrykket er konsist og treffende, og opptrer derfor ofte i moderne kultur, blant annet som titler for TV-episoder (*[[The X-Files]]*) og musikalske komposisjoner (jazzpianist Bud Powell, progressiv rock-gruppen Yes – «Tempus Fugit»). Det dukker også ofte opp i litteratur og film.